દેશની સૌથી મોટી કાર કંપની મારુતિ સુઝુકીએ ૩૬.૩ ટકાની વૃદ્ધિ સાથે કુલ ૧,૪૪,૯૮૧ યુનિટનું વેચાણ કર્યું છે. અગાઉ વર્ષના સમાન ગાળામાં કંપનીનું વેચાણ Rs ૧,૦૬,૩૯૪ યુનિટ્સ હતું. સ્થાનિક બજારમાં કંપનીનું વેચાણ ૪૫.૫ ટકા વધીને ૧,૩૫,૬૬૨ યુનિટ્સ થયું હતું, જે જૂન ૨૦૧૭માં ૯૩,૨૬૩ યુનિટ હતું. તાતા મોટર્સે જૂનમાં ૫૪ ટકાની વૃદ્ધિ સાથે ૫૬,૭૭૩ યુનિટનું વેચાણ કર્યું હતું. અગાઉના વર્ષના સમાન ગાળામાં કંપનીએ સ્થાનિક બજારમાં ૩૬,૮૩૬ વાહન વેચ્યા હતા. એપ્રિલ-જૂન ક્વાર્ટરમાં કંપનીનું કુલ વેચાણ ૬૪ ટકા ઊછળી ૧,૬૪,૫૭૯ યુનિટ થયું હતું.